Heroes

Το Heroes είναι αμερικανική τηλεοπτική σειρά δημιουργημένη από τον Τιμ Κρινγκ. Η σειρά που ξεκίνησε να προβάλλεται στις (Η.Π.Α) στις 25 Σεπτεμβρίου του 2006 στο τηλεοπτικό δίκτυο NBC παρακολουθεί τη ζωή έντεκα κοινών κατά τα άλλα ανθρώπων από τη στιγμή που ανακαλύπτουν ότι διαθέτουν υπερφυσικές ικανότητες όπως τηλεπάθεια, ταξίδια στο χρόνο κ.α. Τα πρώτα τέσσερα επεισόδια αποτέλεσαν την πρώτη θεματική ενότητα με τίτλο "Συνηθισμένοι άνθρωποι ανακαλύπτουν ασυνήθιστες ικανότητες", στο τέλος δε του 4ου επεισοδίου συμβαίνει ένα γεγονός που σηματοδοτεί την έναρξη της δεύτερης θεματικής ενότητας με τίτλο "Σώσε τη μαζορέτα, σώσε τον κόσμο" και που αναφέρεται στους χαρακτήρες μιας μαζορέτας (Κλερ Μπένετ) με την ικανότητα να θεραπεύεται αστραπιαία από κάθε είδους τραύματα και ενός ζωγράφου (Ισαάκ Μέντεζ) που αποτυπώνει στον καμβά τα οράματα του για την καταστροφή του κόσμου. Όσο οι χαρακτήρες ανακαλύπτουν τις ικανότητες του και συναντιούνται μεταξύ τους συνειδητοποιούν ότι θα πρέπει να ενωθούν για να προλάβουν την επερχόμενη καταστροφή.

 Η σειρά αφηγείται την ιστορία διαφόρων ανθρώπων, που, ενώ νόμιζαν ότι είναι σαν όλους τους άλλους, κάποια στιγμή ανακαλύπτουν ότι διαθέτουν υπερφυσικές ικανότητες. Το σκεπτικό είναι ότι όλοι τους έχουν να παίξουν κάποιο σημαντικό ρόλο στη σωτηρία της ανθρωπότητας από μια μεγάλη επερχόμενη καταστροφή. Σύμφωνα με την επίσημη ιστοσελίδα της σειράς, οι πρωταγωνιστές δεν ανακαλύπτουν απλώς το τι σημαίνει να έχει κανείς υπερδυνάμεις, αλλά αποκαλύπτουν και το γενικότερο σχέδιο πίσω από την προέλευση αυτών των δυνάμεων. Οι ζωές τους διασταυρώνονται καθώς προσπαθούν να αποφύγουν έναν κοινό εχθρό που έχει σαν σκοπό να εκμεταλλευθεί τις δυνάμεις τους για δικό του όφελος. Όπως ο πρώτος κύκλος, ο δεύτερος κύκλος επεισοδίων της σειράς σημείωσε τεράστια επιτυχία όπου και αν προβλήθηκε, ενώ έχει προβληθεί και ο τρίτος κύκλος. Ο δεύτερος κύκλος ξεκινά τέσσερις μήνες μετά τα γεγονότα στη Νέα Υόρκη, όπου οι αδερφοί Πετρέλι κατάφεραν να σώσουν τον κόσμο από τον όλεθρο που είχε σκοπό να σκορπίσει ο Σάιλαρ. Οι περισσότεροι από τους γνωστούς ήρωες είναι διασκορπισμένοι, προσπαθώντας να φτιάξουν μια νέα ζωή. Παράλληλα, νέοι ήρωες με καινούργιες δυνατότητες κάνουν την εμφάνισή τους σε όλο τον πλανήτη.Όμως, τα πράγματα δεν είναι όπως δείχνουν. Μια νέα συνωμοσία εξυφαίνεται, στο επίκεντρο της οποίας βρίσκεται μια ομάδα ηρώων, που έχουν βάλει στο στόχαστρό τους όλους τους υπόλοιπους. Την ίδια ώρα, ένας μυστηριώδης ιός, που πλήττει όσους έχουν ιδιαίτερες ικανότητες, αρχίζει να παίρνει διαστάσεις επιδημίας, αναγκάζοντας τον Δρ Σουρέζ να προσχωρήσει στο στρατόπεδο των συνωμοτών, προκειμένου να την αντιμετωπίσει. Και σαν να μην έφταναν όλα αυτά, μια νέα σατανική μορφή βγαίνει στο προσκήνιο, με σκοπό να καταστρέψει όλη την ανθρωπότητα. Εμφανίζοντας το προσωπείο του Μεσσία, που θα σώσει τους ήρωες από τους συνωμότες, καταφέρνει να βρει πανίσχυρους συμμάχους. Οι ήρωες έχουν χωριστεί πλέον σε δύο στρατόπεδα. Όλοι είναι αναγκασμένοι να πάρουν θέση, με το μέλλον όλων των ανθρώπων να διακυβεύεται. Ο Mohinder Suresh (Σεντίλ Ραμαμούρθι) είναι καθηγητής γενετικής από την Ινδία. Ταξιδεύει στην Νέα Υόρκη προκειμένου να ερευνήσει τις συνθήκες κάτω από τις οποίες πέθανε ο πατέρας του, ο οποίος ασχολούνταν με τη μελέτη υπερφυσικών δυνάμεων σε ανθρώπους. Η Claire Bennet (Χέιντεν Πανετίερ) είναι μια έφηβη από την Οδησσό του Τέξας με τη δύναμη να θεραπεύεται αστραπιαία από κάθε είδους τραυματισμό. Ο Hiro Nakamura (Μάζι Όκα) είναι προγραμματιστής από το Τόκιο με τη δύναμη να ελέγχει το χωροχρονικό συνεχές. Ο Isaac Mendez (Σαντιάγκο Καμπρέρα) είναι ένας ζωγράφος εθισμένος στα ναρκωτικά. Μπορεί να ζωγραφίζει μελλοντικά γεγονότα που συχνά έχουν να κάνουν με τους άλλους ήρωες της σειράς. Ο Nathan Petrelli (Άντριαν Πάσνταρ) είναι υποψήφιος για το κογκρέσο και ζει στη Νέα Υόρκη. Έχει την δύναμη να πετάει. Ο Peter Petrelli (Μίλο Βεντιμίλια) είναι νοσοκόμος και μικρότερος αδερφός του Nathan. Η δύναμη του είναι η ικανότητα να μιμείται τις δυνάμεις των άλλων. Η Simone Deveaux (Τόνι Σάιπρες) είναι μια έμπορος έργων τέχνης που διατηρούσε σχέση με τον Isaac. Ο Matt Parkman (Γκρεκ Γκράνμπεργκ) είναι ένας αστυνομικός από το Λος Άντζελες. Η δύναμη του είναι το να ακούει τις σκέψεις των άλλων. Η Niki Sanders (Άλι Λάρτερ) είναι μια ανύπαντρη μητέρα που ζει στο Λας Βέγκας και βγάζει χρήματα κάνοντας στριπτίζ για μια ιστοσελίδα. Η Niki έχει διχασμένη προσωπικότητα. Ο άλλος της εαυτός, που είναι η νεκρή αδερφή της, τον οποίο αποκαλεί Jessica, διαθέτει υπερφυσική δύναμη και αμοραλιστικές τάσεις. Ο D.L. Hawkins (Λέοναρντ Ρόμπερτς) είναι ο πατέρας του παιδιού της Niki με τη δύναμη να περνάει μέσα από συμπαγή αντικείμενα (ακόμη και ανθρώπους). Ο Micah Sanders (Νόα Γρέι-Κάμπεϊ) είναι ο γιος του D.L. και της Niki. Είναι ένα παιδί-θαύμα με την ικανότητα να χειρίζεται και να επισκευάζει τεχνολογικά αντικείμενα με τη σκέψη. Ο Noah Bennet (Τζακ Κόλμαν), πιο γνωστός σαν Mr. Bennet, θετός πατέρας της Claire Bennet γνωρίζει για της υπερφυσικές δυνάμεις της κόρης του αλλά και πολλών άλλων από τους ήρωες και προσπαθεί για άγνωστους λόγους να τους απαγάγει. Genesis (25/09/2006) Don't Look Back (02/10/2006) One Giant Leap (09/10/2006) Collision (16/10/2006) Hiros (23/10/2006) Better Halves (30/10/2006) Nothing to Hide (06/11/2006) Seven Minutes To Midnight (13/11/2006) Homecoming (20/11/2006) Six Months Ago (27/11/2006) Fallout (4/12/2006) Godsend (22/01/2007) The Fix (29/01/2007) Distractions (05/02/2007) Run! (12/02/2007) Unexpected (19/02/2007) Company Man (25/02/2007) Parasite (04/03/2007) .07% (23/04/2007) Five Years Gone (30/04/2007) The Hard Part (07/05/2007) Landslide (14/05/2007) How to Stop an Exploding Man (21/05/2007) Four Months Later (24/09/2007) Lizards (01/10/2007) Kindred (08/10/2007) The Kindness of Strangers (15/10/2007) Fight or Flight (22/10/2007) The Line (29/10/2007) Out of Time (05/11/2007) Four Months Ago (12/11/2007) Cautionary Tales (19/11/2007) Truth & Consequences (26/11/2007) Powerless (03/12/2007) The Second Coming (22/09/2008) The Butterfly Effect (22/09/2008) One of Us, One of Them (29/09/2008) I Am Become Death (06/10/2008) Angels And Monsters (13/10/2009) Dying of the Light (20/10/2008) Eris Quod Sum (27/10/2008) Villains (10/11/2008) It's Coming (17/11/2008) The Eclipse: Part 1 (24/11/2008) The Eclipse: Part 2 (1/12/2008) Our Father (8/12/2008) Dual (15/12/2008) A Clear and Present Danger (02/02/2009) Trust and Blood Building 26 Cold Wars Exposed (02/03/2009) Shades of Gray (09/03/2009) Cold Snap (23/03/2009) Into Asylum (30/03/2009) Turn and Face the Strange (06/04/2009) 1961 (13/04/2009) I Am Sylar (20/04/2009) An Invisible Thread (27/04/2009) Orientation (21/09/2009) Jump, Push, Fall (21/09/2009) Ink (28/09/2009) Acceptance (05/10/2009) Hysterical Blindness (12/10/2009) Tabula Rasa (19/10/2009) Strange Attractors (26/10/2009) Once Upon a Time in Texas (02/11/2009) Shadowboxing (09/11/2009) Brother's Keeper (16/11/2009) Thanksgiving (23/11/2009) The Fifth Stage (30/11/2009) Upon this Rock (04/01/2010) Let It Bleed Close To You Pass.Fail The Art Of Deception The Wall Brave New World Επίσημη ιστοσελίδα του NBC 9th Wonders - Ημι-επίσημη ιστοσελίδα από το δημιουργό της σειράς Η σειρά στο TV.com Αρχειοθετήθηκε 2007-04-30 στο Wayback Machine. Eλληνική ιστοσελίδα του alter channel